એક દંતકથા અનુસાર આનર્તના રાજા ચમત્કારે પોતાના બચ્ચાંને સ્તનપાન કરાવતા હરણનો શિકાર કરે છે. એ હરણ તે રાજાને શ્રાપ આપે છે જેના કારણે તેને કોઢ થાય છે. એ વિસ્તારમાં રહેતા બ્રાહ્મણો તેનો પ્રાકૃતિક જડીબુટ્ટીઓથી ઇલાજ કરે છે જેના બદલામાં રાજા તેમને ભેટ સોગાદો અને જમીન આપે છે જેને પોતાના ઉચ્ચ સિધ્ધાંતો સાથે બ્રાહ્મણો અસ્વિકાર કરે છે. પરંતુ રાણી એ ૭૨માંથી ૬૮ બ્રાહ્મણોને ભેટ સ્વીકારવા માટે સહમત કરે છે. બાકીના ચાર પરિવારો હિમાલય ચાલ્યા જાય છે અને જે ૬૮ પરિવારો ભેટ સ્વીકારી અહિં સ્થાઇ થાય છે તે નાગરોના ૬૮ ગોત્રના સ્થાપક હોવાનું મનાય છે.